stanford-oval/wikipedia huggingface dataset:
อำเภอขาณุวรลักษบุรี
ประวัติ

เมืองแสนตอ สันนิษฐานว่าเป็นเมืองโบราณรุ่นเดียวกับเมืองเทพนคร เมืองไตรตรึงษ์ เมืองพาน เมืองคณฑี เมืองนครชุม เมืองชากังราว มีประวัติความเป็นมาที่ยาวนาน ในสมัยสมเด็จพระมหาจักพรรดิ์แห่งกรุงศรีอยุธยา มีบันทึกในพงศาวดารฉบับหลวงประเสริฐ ใจความว่า เมื่อ พ.ศ. 2102 สมเด็จพระมหาจักรพรรดิเสด็จมาคล้องช้าง ณ เมืองแสนตอ ซึ่งขึ้นกับเมืองกำแพงเพชร ได้ช้าง 40 เชือก
สาเหตุที่เรียกว่าเมืองแสนตอ อาจเพราะมีตอจำนวนมากในแม่น้ำปิง บ้างสันนิษฐานว่าอาจจะเป็นรอ ที่เมืองแสนตอ ทำดักเรือของพม่าเมื่อไปตีกรุงศรีอยุธยา หรือบางท่านก็ว่ามีการตัดไม้มาก เมื่อตลิ่งพัง ตอเหล่านั้นได้ตกลงไปในน้ำ ทำให้ลำน้ำปิงช่วงแสนตอมีตอมากมาย จึงเรียกว่าเมืองแสนตอ
วันที่ 1 มกราคม 2450 แยกพื้นที่ตำบลแสนตอ ตำบลสลกบาตร ตำบลบ่อถ้ำ และตำบลยางสูง จากอำเภอขาณุ ไปตั้งเป็น กิ่งอำเภอขาณุ และให้ขึ้นการปกครองกับอำเภอขาณุ
วันที่ 29 เมษายน 2460 เปลี่ยนแปลงชื่อกิ่งอำเภอขาณุ อำเภอขาณุ (อำเภอคลองขลุง) จังหวัดกำแพงเพชร เป็น กิ่งอำเภอแสนตอ
วันที่ 17 เมษายน 2482 เปลี่ยนแปลงชื่อกิ่งอำเภอแสนตอ อำเภอขาณุ เป็น กิ่งอำเภอขาณุวรลักษบุรี
วันที่ 16 พฤศจิกายน 2491 ยกฐานะจากกิ่งอำเภอขาณุวรลักษบุรี อำเภอคลองขลุง เป็น อำเภอขาณุวรลักษบุรี
วันที่ 8 พฤศจิกายน 2499 จัดตั้งสุขาภิบาลขาณุวรลักษบุรี ในท้องที่บางส่วนของตำบลแสนตอและตำบลยางสูง
วันที่ 28 พฤศจิกายน 2499 จัดตั้งสุขาภิบาลสลกบาตร ในท้องที่บางส่วนของตำบลสลกบาตร
วันที่ 2 ตุลาคม 2522 ตั้งตำบลปางมะค่า แยกจากตำบลบ่อถ้ำ
วันที่ 21 กรกฎาคม 2524 ตั้งตำบลวังหามแห แยกจากตำบลดอนแตง
วันที่ 8 มิถุนายน 2525 ตั้งตำบลเกาะตาล แยกจากตำบลแสนตอ
วันที่ 30 สิงหาคม 2526 ได้มีการขยายเขตสุขาภิบาลขาณุวรลักษบุรี ให้มีพื้นที่ครอบคลุมบางส่วนของตำบลป่าพุทราด้วย
วันที่ 11 สิงหาคม 2536 ได้มีการเปลี่ยนแปลงและขยายเขตสุขาภิบาลสลกบาตร ให้มีพื้นที่กว้างขึ้น เพื่อรองรับความเจริญ
วันที่ 30 เมษายน 2537 แยกการปกครองของตำบลระหาน ตำบลบึงสามัคคี และตำบลวังชะโอน ขึ้นเป็น กิ่งอำเภอบึงสามัคคี โดยขึ้นกับอำเภอขาณุวรลักษบุรี
วันที่ 12 กันยายน 2538 ตั้งตำบลเทพนิมิต แยกจากตำบลระหาน
วันที่ 25 กุมภาพันธ์ 2542 ยกฐานะสุขาภิบาลขาณุวรลักษบุรีและสุขาภิบาสลกบาตร เป็น เทศบาลตำบลขาณุวรลักษบุรีและเทศบาลตำบลสลกบาตร ด้วยผลของกฎหมาย
วันที่ 8 กันยายน 2550 ยกฐานะกิ่งอำเภอบึงสามัคคี อำเภอขาณุวรลักษบุรี เป็น อำเภอบึงสามัคคี
ที่ตั้งและอาณาเขต

อำเภอขาณุวรลักษบุรีตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอคลองขลุงและอำเภอบึงสามัคคี
ทิศตะวันออก ติดต่อกับอำเภอบรรพตพิสัย
ทิศใต้ ติดต่อกับอำเภอลาดยาวและอำเภอแม่วงก์ (จังหวัดนครสวรรค์)
ทิศตะวันตก ติดต่อกับอำเภอปางศิลาทอง
การแบ่งเขตการปกครอง > การปกครองส่วนภูมิภาค

อำเภอขาณุวรลักษบุรีแบ่งเขตการปกครองย่อยออกเป็น 11 ตำบล 143 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | ยางสูง |  |  | (Yang Sung) |  |  |  |  |  |  |  |  |  | 7. | วังชะพลู |  |  | (Wang Chaphlu) |
| 2. | ป่าพุทรา |  |  | (Pa Phutsa) |  |  |  |  |  |  |  |  |  | 8. | โค้งไผ่ |  |  | (Khong Phai) |
| 3. | แสนตอ |  |  | (Saen To) |  |  |  |  |  |  |  |  |  | 9. | ปางมะค่า |  |  | (Pang Makha) |
| 4. | สลกบาตร |  |  | (Salok Bat) |  |  |  |  |  |  |  |  |  | 10. | วังหามแห |  |  | (Wang Ham Hae) |
| 5. | บ่อถ้ำ |  |  | (Bo Tham) |  |  |  |  |  |  |  |  |  | 11. | เกาะตาล |  |  | (Ko Tan) |
| 6. | ดอนแตง |  |  | (Don Taeng) |  |  |  |  |  |  |  |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอขาณุวรลักษบุรีประกอบด้วยองค์กรปกครองส่วนท้องถิ่น 13 แห่ง ได้แก่
เทศบาลเมืองปางมะค่า ครอบคลุมพื้นที่ตำบลปางมะค่าทั้งตำบล
เทศบาลตำบลขาณุวรลักษบุรี ครอบคลุมพื้นที่บางส่วนของตำบลยางสูง ตำบลป่าพุทรา และตำบลแสนตอ
เทศบาลตำบลสลกบาตร ครอบคลุมพื้นที่บางส่วนของตำบลสลกบาตร
องค์การบริหารส่วนตำบลยางสูง ครอบคลุมพื้นที่ตำบลยางสูง (นอกเขตเทศบาลตำบลขาณุวรลักษบุรี)
องค์การบริหารส่วนตำบลป่าพุทรา ครอบคลุมพื้นที่ตำบลป่าพุทรา (นอกเขตเทศบาลตำบลขาณุวรลักษบุรี)
องค์การบริหารส่วนตำบลแสนตอ ครอบคลุมพื้นที่ตำบลแสนตอ (นอกเขตเทศบาลตำบลขาณุวรลักษบุรี)
องค์การบริหารส่วนตำบลสลกบาตร ครอบคลุมพื้นที่ตำบลสลกบาตร (นอกเขตเทศบาลตำบลสลกบาตร)
องค์การบริหารส่วนตำบลบ่อถ้ำ ครอบคลุมพื้นที่ตำบลบ่อถ้ำทั้งตำบล
องค์การบริหารส่วนตำบลดอนแตง ครอบคลุมพื้นที่ตำบลดอนแตงทั้งตำบล
องค์การบริหารส่วนตำบลวังชะพลู ครอบคลุมพื้นที่ตำบลวังชะพลูทั้งตำบล
องค์การบริหารส่วนตำบลโค้งไผ่ ครอบคลุมพื้นที่ตำบลโค้งไผ่ทั้งตำบล
องค์การบริหารส่วนตำบลวังหามแห ครอบคลุมพื้นที่ตำบลวังหามแหทั้งตำบล
องค์การบริหารส่วนตำบลเกาะตาล ครอบคลุมพื้นที่ตำบลเกาะตาลทั้งตำบล
ออเรนจ์คาราเมล

| ออเรนจ์คาราเมล |
| --- | --- |
(จากซ้ายไปขวา: ลิซซี่, นานะ, เรนะ)
ข้อมูลพื้นฐาน
ที่เกิด: โซล, เกาหลีใต้
แนวเพลง: เคป๊อป, เจป็อป
ช่วงปี: 2553 – 2557
ค่ายเพลง: Pledis Entertainment (เกาหลีใต้) Gold Typhoon (ไต้หวัน) Universal Records (ฟิลิปปินส์) Avex Trax (ญี่ปุ่น)

สมาชิก: เรนะ   นานะ   ลิซซี

เว็บไซต์: เว็บไซด์ทางการของเกาหลีใต้ เว็บไซด์ทางการของไต้หวัน  เว็บไซต์ทางการของญี่ปุ่น
ออเรนจ์คาราเมล (อังกฤษ: Orange Caramel; ฮันกึล: 오렌지 캬라멜; คะตะกะนะ: オレンジカラメル) เป็นวงหญิงล้วนสัญชาติเกาหลีใต้ และเป็นซับยูนิตของวง อาฟเตอร์สกูล มีสมาชิกทั้งหมด 3 คนคือ เรนะ, นานะ และลิซซี
ประวัติ > 2553: "Magic Girl", "A ing♡"

ออเรนจ์คาราเมล เปิดตัวต่อสาธารณชนครั้งแรกเมื่อวันที่ 16 มิถุนายน 2553 ด้วยซิงเกิลแรก "Magic Girl" และได้ออกมินิอัลบั้มแรก The First Mini Album ในวันที่ 21 มิถุนายน 2553 ซึ่งมินิอัลบั้มนี้ประสบความสำเร็จทางด้านยอดขายเป็นอย่างมาก โดยสามารถทำอันดับยอดขายขึ้นสูงสุดที่อันดับ 2 และซิงเกิล "Magic Girl" เองก็ประสบความสำเร็จจากชาร์ตเพลงออนไลน์เช่นกัน โดยทำอันดับสูงสุดอยู่ที่อันดับ 18
มินิอัลบั้มนี้ยังได้วางขายในประเทศไต้หวัน ซึ่งรวมไปถึงเพลง "The Day You Went Away" เวอร์ชันภาษาจีนกลาง โดยได้ดัดแปลงมาจากเวอร์ชันของนักร้องสาว ซินดี้ หวัง (Cyndi Wang) และเวอร์ชันต้นฉบับของวงเอ็มทูเอ็ม (M2M)
ในวันที่ 18 พฤศจิกายน 2553 ออเรนจ์คาราเมลได้ออกมินิอัลบั้มชุดที่สอง The Second Mini Album โดยมีซิงเกิล "A~ing♡" เป็นซิงเกิลโปรโมท มินิอัลบั้มชุดที่สองนี้ทำอันดับยอดขายอยู่ที่อันดับ 10 และซิงเกิลโปรโมท "A~ing♡" ทำอันดับสูงสุดอยู่ที่อันดับ 5 ในชาร์ตเพลง ต่อมาได้ออกซิงเกิลที่สองของมินิอัลบั้มนี้ "Not Yet..." ซึ่งทำอันดับสูงสุดอยู่ที่อันดับ 42 ในชาร์ตเพลง
ประวัติ > 2554: "Bangkok City", "Shanghai Romance"

ในวันที่ 30 มีนาคม 2554 ออเรนจ์คาราเมลได้ออกซิงเกิล "Bangkok City" (แบงคอก ซิตี) ซึ่งเป็นซิงเกิลในโปรเจกต์ "One Asia" ซิงเกิลนี้สามารถทำอันดับสูงสุดอยู่ที่อันดับ 3 ในชาร์ตเพลง ซึ่งถือว่าเป็นซิงเกิลที่ประสบความสำเร็จในชาร์ตเพลงสูงที่สุดของออเรนจ์คาราเมลจนถึงปัจจุบัน
ในวันที่ 13 ตุลาคม 2554 ออเรนจ์คาราเมลได้ต่อยอดความสำเร็จของโปรเจกต์ "One Asia" ด้วยการออกซิงเกิล "Shanghai Romance" ซึ่งได้รับผลตอบรับที่ดีเช่นเดียวกัน โดยทำอันดับสูงสุดอยู่ที่อันดับ 8 ในชาร์ตเพลง ต่อมาซิงเกิลนี้ได้ถูกนำมาทำใหม่เป็นเวอร์ชันภาษาญี่ปุ่น โดยเป็นซิงเกิลพิเศษที่อยู่ในอัลบั้ม Playgirlz ซึ่งเป็นอัลบั้มภาษาญี่ปุ่นชุดแรกของอาฟเตอร์สกูล
ประวัติ > 2555: อัลบั้มเต็มชุดแรก "Lipstick"

ออเรนจ์คาราเมล เปิดตัวที่ประเทศญี่ปุ่นครั้งแรกในวันที่ 5 กันยายน 2555 ด้วยการออกซิงเกิลแรก "My Sweet Devil" ซึ่งเป็นการนำเอาเพลงของนักร้องดูโอยอดนิยมในยุค 1970 อย่างวง แคนดีส์ (Candies) มาทำใหม่ในสไตล์ของออเรนจ์คาราเมล
ในสัปดาห์ต่อมา ออเรนจ์คาราเมลกลับมายังเกาหลีใต้ และได้ออกอัลบั้มเต็มชุดแรกของพวกเธอ Lipstick ในวันที่ 13 กันยายน 2555 โดยมีซิงเกิลชื่อเดียวกับอัลบั้ม "Lipstick" เป็นซิงเกิลโปรโมท ซึ่งซิงเกิล "Lipstick" นี้สามารถทำอันดับสูงสุดอยู่ที่อันดับ 5 ในชาร์ตเพลง
ประวัติ > 2556: อัลบั้มภาษาญี่ปุ่นชุดแรก "Orange Caramel"

ในวันที่ 13 มีนาคม 2556 ออเรนจ์คาราเมลได้ออกอัลบั้มเต็มภาษาญึ่ปุ่นชุดแรก "Orange Caramel"
ประวัติ > 2557: "Catallena", "My Copycat"

ในวันที่ 12 มีนาคม 2557 ออเรนจ์คาราเมล ได้ออกซิงเกิล "Catallena" ซึ่งเป็นซิงเกิลที่สามของพวกเธอ โดยการออกซิงเกิลครั้งนี้นับเป็นการกลับมาออกผลงานเพลงที่เกาหลีใต้อีกครั้งในรอบ 1 ปี 6 เดือน ของออเรนจ์คาราเมล ซิงเกิล "Catallena" นี้สามารถทำอันดับสูงสุดอยู่ที่อันดับ 6 ในชาร์ตเพลง
ในวันที่ 20 พฤษภาคม 2557 ออเรนจ์คาราเมลได้ปล่อยซิงเกิล "Abing Abing" ซึ่งเป็นซิงเกิลพิเศษที่ใช้ในการโปรโมทน้ำแข็งใส(บิงซู)ของ บาสกิน รอบบินส์ (Baskin Robbins) ที่พวกเธอเป็นพรีเซนเตอร์
ในวันที่ 18 สิงหาคม 2557 ออเรนจ์คาราเมลได้ปล่อยซิงเกิลที่ 4 "My Copycat" ซึ่งซิงเกิลนี้ทำยอดขายอยู่ในอันดับที่ 8 ของอัลบั้มชาร์ต และอยู่ในอันดับที่ 16 ของดิจิตอลซิงเกิลชาร์ต ซึ่งต่อมาในวันที่ 3 กันยายน ก็ได้ปล่อยมิวสิควิดีโอเพลงที่ 2 ของซิงเกิลอัลบั้มชุดนี้ ชื่อว่า "The Gangnam Avenue" ออกมา
สมาชิก

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |

| ชื่อในการแสดง | ชื่อในการแสดง | ชื่อในการแสดง | ชื่อเกิด | ชื่อเกิด | ชื่อเกิด | วัน เดือน ปีเกิด | ตำแหน่ง |
| ไทย | โรมัน | ฮันกึล | ไทย | โรมัน | ฮันกึล | วัน เดือน ปีเกิด | ตำแหน่ง |
| เรนะ | Raina | 레이나 | โอ ฮเย-ริน | Oh Hye-rin | 오혜린 |  (1989-05-07) 7 พฤษภาคม ค.ศ. 1989 (35 ปี) | หัวหน้าวง นักร้องเสียงหลัก |
| นานะ | Nana | 나나 | อิม จิน-อา | Im Jin-ah | 임진아 |  (1991-09-14) 14 กันยายน ค.ศ. 1991 (33 ปี) | นักเต้นหลัก แร็ปเปอร์นำ นักร้องนำ ภาพลักษณ์ของวง |
| ลิซซี | Lizzy | 리지 | พัก ซู-ย็อง | Park Soo-young | 박수영 |  (1992-07-31) 31 กรกฎาคม ค.ศ. 1992 (32 ปี) | แร็ปเปอร์หลัก นักร้องนำ นักเต้นนำ   น้องเล็ก |
รายชื่อผลงานเพลง

บทความหลักดูบทความที่ รายชื่อผลงานของวงออเรนจ์คาราเมล
| --- | --- |
 รายชื่อผลงานเพลงภาษาเกาหลี สตูดิโออัลบั้ม Lipstick (2012) มินิอัลบั้ม The First Mini Album (2010)  The Second Mini Album (2010) ซิงเกิลอัลบั้ม Bangkok City (2011)  Shanghai Romance (2011)  Catallena (2014)  My Copycat (2014):  รายชื่อผลงานเพลงภาษาญี่ปุ่น สตูดิโออัลบั้ม Orange Caramel (2013) ซิงเกิล "My Sweet Devil" (2012)  "Lipstick / Lamu no Love Song" (2012)
รายชื่อผลงานเพลง > มิวสิกวิดีโอ

| ปี | เพลง | วิดีโอ |
| --- | --- | --- |
| 2010 | "Magic Girl" |  |
| 2010 | "A~ing♡" | การเชื่อมโยง |
| 2010 | "A~ing♡" (Dance ver.) | การเชื่อมโยง |
| 2011 | "Bangkok City" | การเชื่อมโยง |
| 2011 | "Shanghai Romance" | การเชื่อมโยง |
| 2012 | "Lipstick" | การเชื่อมโยง |
| 2014 | "Catallena" | การเชื่อมโยง |
| 2014 | "My Copycat" | การเชื่อมโยง |
| 2014 | "The Gangnam Avenue" | การเชื่อมโยง |
หนังสือ

Youth Travel (2013)
รางวัลที่ได้รับและเข้าชิง > SBS MTV Best of the Best

| ปี | รางวัลที่ได้เข้าชิง | รางวัล/สาขา | ผล |
| --- | --- | --- | --- |
| 2555 | "Lipstick" | Best Comic Video | ชนะ |
| 2555 | Orange Caramel | Best Rival (vs Secret) | เสนอชื่อเข้าชิง |
รางวัลที่ได้รับและเข้าชิง > Korean Visual Arts Festival

| ปี | รางวัลที่ได้เข้าชิง | รางวัล/สาขา | ผล |
| --- | --- | --- | --- |
| 2553 | Orange Caramel | Photogenic Award | ชนะ |
รางวัลที่ได้รับและเข้าชิง > Billboard's Girl Group Week

| ปี | รางวัลที่ได้เข้าชิง | รางวัล/สาขา | ผล |
| --- | --- | --- | --- |
| 2557 | Orange Caramel | Most Underrated Girl Group | เสนอชื่อเข้าชิง |
แหล่งข้อมูลอื่น

Orange Caramel official site เก็บถาวร 2014-03-01 ที่ เวย์แบ็กแมชชีน (เกาหลี)
Pledis Entertainment on YouTube
อีเอฟแอลลีกวัน เพลย์ออฟ 2018 นัดชิงชนะเลิศ

การแข่งขัน อีเอฟแอลลีกวัน เพลย์ออฟ 2018 นัดชิงชนะเลิศ เป็นแมตช์ฟุตบอลตัดสินกันระหว่าง ชรูว์สบิวรีทาวน์ และ รอเทอร์แฮมยูไนเต็ด. แมตช์นี้จะลงเล่นกันในวันที่ 27 พฤษภาคม พ.ศ. 2561.
แมตช์ > รายละเอียด

27 พฤษภาคม พ.ศ. 2561
15:00 BST
21:00 UTC+7
| รอเทอร์แฮมยูไนเต็ด | 2–1 (ต่อเวลาพิเศษ) | ชรูว์สบิวรีทาวน์ |
| --- | --- | --- |
| วูด  32', 103' | รายงาน | ร็อดแมน  58' |
ผู้ชม: 26,218 คน
ผู้ตัดสิน: โรเบิร์ต โจนส์
| --- | --- |
             รอเทอร์แฮมยูไนเต็ด :              ชรูว์สบิวรีทาวน์
อำเภอบางน้ำเปรี้ยว

| อำเภอบางน้ำเปรี้ยว |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Bang Nam Priao
อุโบสถมหาเจดีย์ วัดโพรงอากาศ
คำขวัญ: ส่งเสริมวัฒนธรรม แหล่งทำนาข้าว มะพร้าวน้ำหอม ปลาพร้อมอุดม
แผนที่จังหวัดฉะเชิงเทรา เน้นอำเภอบางน้ำเปรี้ยว
พิกัด: 13°50′50″N 101°3′12″E﻿ / ﻿13.84722°N 101.05333°E﻿ / 13.84722; 101.05333
ประเทศ:  ไทย
จังหวัด: ฉะเชิงเทรา
พื้นที่
 • ทั้งหมด: 498.65 ตร.กม. (192.53 ตร.ไมล์)
ประชากร (2566)
 • ทั้งหมด: 89,687 คน
 • ความหนาแน่น: 179.86 คน/ตร.กม. (465.8 คน/ตร.ไมล์)
รหัสไปรษณีย์ : 24150, 24000 (เฉพาะตำบลศาลาแดง), 24170 (เฉพาะตำบลบึงน้ำรักษ์ ดอนเกาะกา และดอนฉิมพลี)
รหัสภูมิศาสตร์: 2403
ที่ตั้งที่ว่าการ: ที่ว่าการอำเภอบางน้ำเปรี้ยว หมู่ที่ 2 ตำบลบางน้ำเปรี้ยว อำเภอบางน้ำเปรี้ยว จังหวัดฉะเชิงเทรา 24150
 ส่วนหนึ่งของสารานุกรมประเทศไทย
บางน้ำเปรี้ยว เป็น 1 ใน 11 อำเภอของจังหวัดฉะเชิงเทรา เป็นพื้นที่ชุมทางรถไฟโดยมีสถานีรถไฟชุมทางคลองสิบเก้าที่เป็นทางแยกทางรถไฟสายชุมทางแก่งคอย–คลองสิบเก้า และทางรถไฟสายกรุงเทพ–อรัญประเทศ–ปอยเปต และมีสถานีรถไฟบางน้ำเปรี้ยวเป็นสถานีประจำอำเภอ และยังเป็นพื้นที่ของปากคลองแสนแสบ เป็นคลองที่ขุดขึ้นตามพระราชดำริของพระบาทสมเด็จพระนั่งเกล้าเจ้าอยู่หัว (รัชกาลที่ 3) เพื่อเชื่อมแม่น้ำเจ้าพระยากับแม่น้ำบางปะกงเข้าด้วยกัน รวมถึงเป็นพื้นที่ชุมทางของ 3 แม่น้ำซึ่งแม่น้ำนครนายกบรรจบกับแม่น้ำปราจีนบุรีที่ปากน้ำโยธะการวมเป็นแม่น้ำบางปะกง
สถานีรถไฟบางน้ำเปรี้ยว
ที่ตั้งและอาณาเขต

อำเภอบางน้ำเปรี้ยวมีอาณาเขตติดต่อกับท้องที่การปกครองข้างเคียงดังต่อไปนี้
ทิศเหนือ ติดต่อกับอำเภอองครักษ์ (จังหวัดนครนายก)
ทิศตะวันออก ติดต่อกับอำเภอบ้านสร้าง (จังหวัดปราจีนบุรี) และอำเภอคลองเขื่อน
ทิศใต้ ติดต่อกับอำเภอเมืองฉะเชิงเทรา
ทิศตะวันตก ติดต่อกับเขตหนองจอก (กรุงเทพมหานคร) และอำเภอลำลูกกา (จังหวัดปทุมธานี)
ประวัติ

อำเภอบางน้ำเปรี้ยว ได้รับการจัดตั้งขึ้นในรัชสมัยพระบาทสมเด็จพระจุลจอมเกล้าเจ้าอยู่หัว ตามพระราชบัญญัติลักษณะปกครองท้องที่ ร.ศ. 116 เมื่อวันที่ 10 พฤษภาคม พ.ศ. 2440 เดิมตั้งอยู่ที่บ้านต้นสำโรง ตำบลบางขนาก มีหลวงพิศาลเกษตรสมบูรณ์เป็นนายอำเภอและใช้บ้านพักเป็นที่ว่าการอำเภอ ต่อมาได้ปลูกสร้างที่ว่าการอำเภอขึ้นครั้งแรกใน พ.ศ. 2448 ที่หมู่ 2 ตำบลบางน้ำเปรี้ยว ต่อมาในปี พ.ศ. 2497 ได้สร้างที่ว่าการอำเภอใหม่ด้วยงบประมาณของรัฐ ตั้งอยู่ฝั่งเหนือของคลองแสนแสบ (คลองบางขนาก) และในปี พ.ศ. 2540 ได้สร้างที่ว่าการอำเภอแห่งใหม่โดยสร้างอยู่ตรงข้ามที่ว่าการอำเภอเดิม และใช้เป็นสถานที่ราชการมาจนทุกวันนี้
การที่มีชื่อว่า "อำเภอบางน้ำเปรี้ยว" ตามคำบอกเล่าของผู้สูงอายุว่าอำเภอบางน้ำเปรี้ยวนี้เดิม เมื่อถึงฤดูแล้งน้ำในลำคลองแห้งขอดขุ่นข้นมีรสเปรี้ยว จึงได้ชื่อว่าตำบลบางน้ำเปรี้ยว และขนานนามอำเภอว่า "อำเภอบางน้ำเปรี้ยว" แต่เดิมมามีสภาพเป็นที่รกร้างว่างเปล่า ตอนใต้ราบลุ่มต่ำตอนเหนือสูงขึ้นมีพงหญ้าต้นโขมง เป็นที่อาศัยของช้างป่า และสัตว์ป่าหลายชนิด มีราษฎรประกอบอาชีพทำนา อยู่แถบริมคลองเพียงเล็กน้อย ต่อมา ร.ศ. 311 บริษัท คูนาสยาม ได้เข้ามาทำการขุดคลอง 18 และคลอง 19, คลอง 20, คลอง 21 และจัดทำประตูระบายน้ำขึ้นทำให้ดินจืดคลายความเปรี้ยวลงมาก จึงทำให้ราษฎรจากที่อื่นพากันอพยพมาจากที่อื่นเพื่อประกอบอาชีพทำนามากขึ้น
วันที่ 3 มีนาคม 2449 ปรับเปลี่ยนตำบลของจังหวัดฉะเชิงเทรา มณฑลปราจิณบุรี ทั้งหมด 20 ตำบลในเขตอำเภอบางน้ำเปรี้ยว ให้คงเหลือ 8 ตำบล ตามลำดับ โดยให้ตำบลบางขนากยังคงมีพื้นที่ดังเดิม
(1) ยุบตำบลคลอง 14 รวมกับตำบลคลอง 15 ตั้งชื่อตำบลใหม่เป็นตำบลบึงน้ำรักษ์
(2) ยุบตำบลดอนฉิมพลี ตำบลคลอง 16 รวมกับตำบลคลอง 17 ตั้งชื่อใหม่เป็นตำบลดอนฉิมพลี
(3) ยุบตำบลคลอง 18 รวมกับตำบลคลอง 19 และตั้งชื่อใหม่เป็นตำบลหมอนทอง
(4) ยุบตำบลย่านนาคา ตำบลคลอง 20 รวมกับตำบลคลอง 6 วา และตั้งชื่อใหม่เป็นตำบลดอนเกาะกา
(5) ยุบตำบลคลองขวาง ตำบลลำอ้ายสอ ตำบลไผ่ดำ รวมกับตำบลบางน้ำเปรี้ยว และตั้งชื่อใหม่เป็นตำบลบางน้ำเปรี้ยว
(6) ยุบตำบลบึงไข่ปลา ตำบลปลื้มพับผ้า รวมกับตำบลโพรงอากาศ และตั้งชื่อใหม่เป็นตำบลโพรงอากาศ
(7) ยุบตำบลไผ่แถว รวมกับตำบลศาลาแดง และตั้งชื่อใหม่เป็นตำบลศาลาแดง
วันที่ 17 กันยายน 2498 จัดตั้งสุขาภิบาลบางน้ำเปรี้ยว ในพื้นที่หมู่ 4–6 ของตำบลโพรงอากาศ และพื้นที่หมู่ 1–2 ของตำบลบางน้ำเปรี้ยว
วันที่ 30 พฤษภาคม 2499 จัดตั้งสุขาภิบาลดอนฉิมพลี ในพื้นที่หมู่ 1, 18 ของตำบลดอนฉิมพลี
วันที่ 1 มีนาคม 2501 จัดตั้งองค์การบริหารส่วนตำบลบางขนาก ในท้องที่ตำบลบางขนาก
วันที่ 6 มิถุนายน 2515 ยุบองค์การบริหารส่วนตำบลบางขนาก อำเภอบางน้ำเปรี้ยว จังหวัดฉะเชิงเทรา และจัดตั้งสุขาภิบาลบางขนาก ในท้องที่หมู่ 1-4, 6 ตำบลบางขนาก
วันที่ 20 พฤษภาคม 2518 ตั้งตำบลสิงโตทอง แยกออกจากตำบลหมอนทอง
วันที่ 5 พฤษภาคม 2537 จัดตั้งสุขาภิบาลศาลาแดง ในท้องที่หมู่ 1–4 ตำบลศาลาแดง
วันที่ 25 พฤษภาคม 2542 ยกฐานะจากสุขาภิบาลบางน้ำเปรี้ยว สุขาภิบาลดอนฉิมพลี สุขาภิบาลบางขนาก และสุขาภิบาลศาลาแดง เป็น เทศบาลตำบลบางน้ำเปรี้ยว เทศบาลตำบลดอนฉิมพลี เทศบาลตำบลบางขนาก และเทศบาลตำบลศาลาแดง ตามลำดับ ด้วยผลของกฎหมาย
วันที่ 23 สิงหาคม 2550 จัดตั้งองค์การบริหารส่วนตำบลดอนเกาะกา เป็นเทศบาลตำบลดอนเกาะกา
วันที่ 31 สิงหาคม 2555 เปลี่ยนแปลงชื่อองค์การบริหารส่วนตำบลบางขนาก เป็น องค์การบริหารส่วนตำบลคลองแสนแสบ และจัดตั้งองค์การบริหารส่วนตำบลคลองแสนแสบ เป็น เทศบาลตำบลคลองแสนแสบ
การแบ่งเขตการปกครอง > การปกครองส่วนภูมิภาค

อำเภอบางน้ำเปรี้ยวแบ่งพื้นที่การปกครองออกเป็น 10 ตำบล 148 หมู่บ้าน
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| 1. | บางน้ำเปรี้ยว |  |  | (Bang Nam Priao) |  |  | 16 หมู่บ้าน |  |
| 2. | บางขนาก |  |  | (Bang Khanak) |  |  | 12 หมู่บ้าน |  |
| 3. | สิงโตทอง |  |  | (Singto Thong) |  |  | 08 หมู่บ้าน |  |
| 4. | หมอนทอง |  |  | (Mon Thong) |  |  | 11 หมู่บ้าน |  |
| 5. | บึงน้ำรักษ์ |  |  | (Bueng Nam Rak) |  |  | 15 หมู่บ้าน |  |
| 6. | ดอนเกาะกา |  |  | (Don Ko Ka) |  |  | 14 หมู่บ้าน |  |
| 7. | โยธะกา |  |  | (Yothaka) |  |  | 13 หมู่บ้าน |  |
| 8. | ดอนฉิมพลี |  |  | (Don Chimphli) |  |  | 19 หมู่บ้าน |  |
| 9. | ศาลาแดง |  |  | (Sala Daeng) |  |  | 22 หมู่บ้าน |  |
| 10. | โพรงอากาศ |  |  | (Phrong Akat) |  |  | 18 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอบางน้ำเปรี้ยวประกอบด้วยองค์กรปกครองส่วนท้องถิ่น 14 แห่ง ได้แก่
เทศบาลตำบลบางน้ำเปรี้ยว ครอบคลุมพื้นที่ตำบลบางน้ำเปรี้ยว (เฉพาะหมู่ที่ 1 และบางส่วนของหมู่ที่ 2) และตำบลโพรงอากาศ (เฉพาะบางส่วนของหมู่ที่ 4–6)
เทศบาลตำบลดอนฉิมพลี ครอบคลุมพื้นที่ตำบลดอนฉิมพลี (เฉพาะบางส่วนของหมู่ที่ 1, 18)
เทศบาลตำบลบางขนาก ครอบคลุมพื้นที่ตำบลบางขนาก (เฉพาะหมู่ที่ 1–2 และบางส่วนของหมู่ที่ 3–4, 6)
เทศบาลตำบลศาลาแดง ครอบคลุมพื้นที่ตำบลศาลาแดง (เฉพาะหมู่ที่ 1, 3–4 และบางส่วนของหมู่ที่ 2, 5)
เทศบาลตำบลดอนเกาะกา ครอบคลุมพื้นที่ตำบลดอนเกาะกาทั้งตำบล
เทศบาลตำบลคลองแสนแสบ ครอบคลุมพื้นที่ตำบลบางขนาก (เฉพาะหมู่ที่ 5, 7–12 และบางส่วนของหมู่ที่ 3–4, 6)
องค์การบริหารส่วนตำบลบางน้ำเปรี้ยว ครอบคลุมพื้นที่ตำบลบางน้ำเปรี้ยว (เฉพาะหมู่ที่ 3–16 และบางส่วนของหมู่ที่ 2)
องค์การบริหารส่วนตำบลสิงโตทอง ครอบคลุมพื้นที่ตำบลสิงโตทองทั้งตำบล
องค์การบริหารส่วนตำบลหมอนทอง ครอบคลุมพื้นที่ตำบลหมอนทองทั้งตำบล
องค์การบริหารส่วนตำบลบึงน้ำรักษ์ ครอบคลุมพื้นที่ตำบลบึงน้ำรักษ์ทั้งตำบล
องค์การบริหารส่วนตำบลโยธะกา ครอบคลุมพื้นที่ตำบลโยธะกาทั้งตำบล
องค์การบริหารส่วนตำบลดอนฉิมพลี ครอบคลุมพื้นที่ตำบลดอนฉิมพลี (เฉพาะหมู่ที่ 2–17, 19 และบางส่วนของหมู่ที่ 1, 18)
องค์การบริหารส่วนตำบลศาลาแดง ครอบคลุมพื้นที่ตำบลศาลาแดง (เฉพาะหมู่ที่ 6–22 และบางส่วนของหมู่ที่ 2, 5)
องค์การบริหารส่วนตำบลโพรงอากาศ ครอบคลุมพื้นที่ตำบลโพรงอากาศ (เฉพาะหมู่ที่ 1–3, 7–18 และบางส่วนของหมู่ที่ 4–6)
สถานีรถไฟชุมทางคลองสิบเก้า
ที่หยุดรถไฟโพรงอากาศ (อดีตสถานีรถไฟโพรงอากาศ) เคยเป็นสถานี ยุบเป็นที่หยุดรถเมื่อวันที่ 12 ธันวาคม พ.ศ. 2528
ฮุสเซนสาคร

| ฮุสเซนสาคร |
| --- | --- |
  ภาพจากบนลงล่าง  ภาพหายากของดาวพฤหัสบดี ดาวศุกร์ และดวงจันทร์ก่อตัวเป็นสามเหลี่ยมที่ฮุสเซนสาคร  พระพุทธรูปในช่วง Blue Hour  ทางเท้าที่ถนนฮุสเซนสาคร 
ฮุสเซนสาคร
ที่ตั้ง: ไฮเดอราบาด เตลังคนา อินเดีย
พิกัด: 17°27′N 78°30′E﻿ / ﻿17.45°N 78.5°E﻿ / 17.45; 78.5
ชนิด: ทะเลสาบเทียม
ประเทศในลุ่มน้ำ: อินเดีย

ช่วงยาวที่สุด: 3.2 กิโลเมตร (2.0 ไมล์)
ช่วงกว้างที่สุด: 2.8 กิโลเมตร (1.7 ไมล์)
พื้นที่พื้นน้ำ: 4.4 ตารางกิโลเมตร (2 ตารางไมล์)
ความลึกสูงสุด: 32 ฟุต (9.8 เมตร)
ความสูงของพื้นที่: 1,755 ฟุต (535 เมตร)

เกาะ: หินยิบรอลตาร์ (เทียม)
เมือง: ไฮเดอราบาด
ฮุสเซนสาคร (Hussain Sagar) เป็นทะเลสาบรูปหัวใจในไฮเดอราบาด, เตลังคนา สร้างขึ้นโดย Ibrahim Quli Qutb Shah เมื่อปี 1563 ทะเลสายนี้มีพื้นที่ราว 5.7 ตารางกิโลเมตร และเชื่อมต่อกับแม่น้ำมุสิ ในทะเลสาบมีเกาะเทียมกลางทะเลสาบชื่อว่าหินยิบรอลตาร์ (Gibraltar Rock) ซึ่งประดิษฐานพระพุทธรูปแห่งไฮเดอราบาด สร้างแบบโมโนลิธ ทะเลสาบแห่งนี้เป็นพื้นน้ำที่แบ่งใจกลางเมืองไฮเดอราบาดออกจากย่าน เสจุนเทอราบาด (Secunderabad) ส่วนที่ลึกที่สุดของทะเลสาบลึกถึง 32 ฟุต
ฮุสเซน ฮุสเซน

| ฮุสเซน ฮุสเซน |
| --- | --- |
เกิด: 29 กันยายน พ.ศ. 2518
ฮุสเซน ฮุสเซน (Hussein Hussein) นักมวยสากลชาวออสเตรเลีย เกิดเมื่อ 29 กันยายน พ.ศ. 2518 ที่ ซิดนีย์ ออสเตรเลีย สถิติการชก 35 ครั้ง ชนะ 31 (น็อค 24) แพ้ 4
เกียรติประวัติ

แชมป์ OPBF รุ่นฟลายเวท
ชิง 6 กุมภาพันธ์ 2548 ชนะน็อค เฟอเตอริโก คาตูไบ ยก 3 ที่ ออสเตรเลีย
สละแชมป์
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นฟลายเวท WBC เมื่อ 14 พฤศจิกายน 2546 แพ้คะแนน พงษ์ศักดิ์เล็ก ศิษย์คนองศักดิ์ ที่ เวทีลุมพินี
ชิงแชมป์โลกเฉพาะกาลรุ่นฟลายเวท WBC เมื่อ 8 ตุลาคม 2548 แพ้น็อค ฮอร์เก้ อาร์เช่ ยก 2 ที่ สหรัฐ
อีเอฟแอลลีกวัน เพลย์ออฟ 2021 นัดชิงชนะเลิศ

การแข่งขัน อีเอฟแอลลีกวัน เพลย์ออฟ 2021 นัดชิงชนะเลิศ เป็นแมตช์ฟุตบอลที่จะตัดสินระหว่าง แบล็กพูล และ ลินคอล์นซิตี. แมตช์นี้จะลงเล่นกันในวันที่ 30 พฤษภาคม พ.ศ. 2564 ที่ สนามกีฬาเวมบลีย์ ใน ลอนดอน. สองทีมที่ดีที่สุดของฤดูกาล อีเอฟแอลลีกวัน ฤดูกาล 2020–21 (ฮัลล์ซิตี และ ปีเตอรโบโรยูไนเต็ด) จะได้รับสิทธิ์การเลื่อนชั้นอัตโนมัติสู่ แชมเปียนชิป, ในขณะที่ทีมที่อยู่ในพื้นที่ตั้งแต่ อันดับที่สามถึงหกในตารางคะแนนเข้ามามีส่วนใน เพลย์ออฟ รอบรองชนะเลิศ และทีมผู้ชนะของรอบรองชนะเลิศเหล่านี้จะได้เข้าแข่งขันในพื้นที่สุดท้ายสำหรับ ฤดูกาล 2021–22 ในแชมเปียนชิป.
โทนี แฮร์ริงตันเป็น ผู้ตัดสิน สำหรับนัดนี้ซึ่งลงเล่นต่อหน้าผู้ชม 9,751 คน.
เส้นทางสู่นัดชิงชนะเลิศ

บทความหลัก: อีเอฟแอลลีกวัน ฤดูกาล 2020–21
| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน |
| --- | --- | --- | --- | --- | --- | --- | --- | --- | --- |
| 1 | ฮัลล์ซิตี | 46 | 27 | 8 | 11 | 80 | 38 | +42 | 89 |
| 2 | ปีเตอร์โบโรยูไนเต็ด | 46 | 26 | 9 | 11 | 83 | 46 | +37 | 87 |
| 3 | แบล็กพูล | 46 | 23 | 11 | 12 | 60 | 37 | +23 | 80 |
| 4 | ซันเดอร์แลนด์ | 46 | 20 | 17 | 9 | 70 | 42 | +28 | 77 |
| 5 | ลินคอล์นซิตี | 46 | 22 | 11 | 13 | 69 | 50 | +19 | 77 |
| 6 | ออกซฟอร์ดยูไนเต็ด | 46 | 22 | 8 | 16 | 77 | 56 | +21 | 74 |
แมตช์ > รายละเอียด

30 พฤษภาคม ค.ศ. 2021
15:00 BST
| แบล็กพูล | 2–1 | ลินคอล์นซิตี |
| --- | --- | --- |
| Dougall  34', 54' | รายงาน | Turton  1' (o.g.) |
ผู้ชม: 9,751 คน
ผู้ตัดสิน: โทนี แฮร์ริงตัน
| --- | --- |
             แบล็กพูล :              ลินคอล์นซิตี 
|  | แบล็กพูล | ลินคอล์นซิตี |
| --- | --- | --- |
| เปอร์เซ็นต์การครองบอล | 47% | 53% |
| ประตูที่ทำได้ | 2 | 1 |
| ยิงเข้ากรอบ | 7 | 0 |
| ยิงหลุดกรอบ | 4 | 7 |
| ทำฟาวล์ | 14 | 12 |
| เตะมุม | 3 | 6 |
| ใบเหลือง | 4 | 1 |
ใบแดง: 0
อีเอฟแอลลีกวัน เพลย์ออฟ 2020 นัดชิงชนะเลิศ

การแข่งขัน อีเอฟแอลลีกวัน เพลย์ออฟ 2020 นัดชิงชนะเลิศ เป็นแมตช์ฟุตบอลที่จะตัดสินระหว่าง วีคัมบ์วอนเดอเรอส์ และ ออกซ์ฟอร์ดยูไนเต็ด. แมตช์นี้จะลงเล่นกันในวันที่ 13 กรกฎาคม พ.ศ. 2563 ที่ สนามกีฬาเวมบลีย์ ใน ลอนดอน. สองทีมที่ดีที่สุดของฤดูกาล อีเอฟแอลลีกวัน ฤดูกาล 2019–20 (คอเวนทรีซิตี และ รอเทอรัมยูไนเต็ด) จะได้รับสิทธิ์การเลื่อนชั้นอัตโนมัติสู่ แชมเปียนชิป, ในขณะที่ทีมที่อยู่ในพื้นที่ตั้งแต่ อันดับที่สามถึงหกในตารางคะแนนเข้ามามีส่วนใน เพลย์ออฟ รอบรองชนะเลิศ และทีมผู้ชนะของรอบรองชนะเลิศเหล่านี้จะได้เข้าแข่งขันในพื้นที่สุดท้ายในแชมเปียนชิป. แมตช์นี้จะลงเล่น หลังปิดประตู เพื่อสอดคล้องกับข้อจำกัดในช่วง การระบาดทั่วของโควิด-19 ในสหราชอาณาจักร.
เส้นทางสู่นัดชิงชนะเลิศ

บทความหลัก: อีเอฟแอลลีกวัน ฤดูกาล 2019–20
แมตช์ > รายละเอียด

13 กรกฎาคม พ.ศ. 2563
19:30 BST
| ออกซ์ฟอร์ดยูไนเต็ด | 1–2 | วีคัมบ์วอนเดอเรอส์ |
| --- | --- | --- |
| ไซก์ส  57' | รายงาน | สจวร์ต  9' จาค็อบสัน  79' (ลูกโทษ) |
ผู้ชม: 0 คน
ผู้ตัดสิน: โรเบิร์ต โจนส์
| --- | --- |
             ออกซ์ฟอร์ดยูไนเต็ด :              วีคัมบ์วอนเดอเรอส์
อีเอฟแอลลีกวัน เพลย์ออฟ 2019 นัดชิงชนะเลิศ

การแข่งขัน อีเอฟแอลลีกวัน เพลย์ออฟ 2019 นัดชิงชนะเลิศ เป็นแมตช์ฟุตบอลที่จะลงเล่นกันที่ สนามกีฬาเวมบลีย์ ในวันที่ 26 พฤษภาคม พ.ศ. 2562, เพื่อตัดสินหาทีมที่สามและทีมสุดท้ายที่จะได้เลื่อนชั้นจาก ลีกวัน สู่ แชมเปียนชิป ของ ฟุตบอลลีกอังกฤษ ในฤดูกาล 2018–19.
เส้นทางสู่นัดชิงชนะเลิศ

บทความหลัก: อีเอฟแอลลีกวัน ฤดูกาล 2018–19
หมายเหตุ: ในผลการแข่งขันทั้งหมดด้านล่างนี้, ผลการแข่งขันของทีมที่เข้าชิงชนะเลิศก่อนจะเป็นชื่อแรก (H: เหย้า; A: เยือน).
| ตารางคะแนนหลังจบฤดูกาล - ลีกวัน >  อันดับ  | ตารางคะแนนหลังจบฤดูกาล - ลีกวัน > ทีม | ตารางคะแนนหลังจบฤดูกาล - ลีกวัน >  เล่น  | ตารางคะแนนหลังจบฤดูกาล - ลีกวัน >  ชนะ  | ตารางคะแนนหลังจบฤดูกาล - ลีกวัน >  เสมอ  | ตารางคะแนนหลังจบฤดูกาล - ลีกวัน >  แพ้  | ตารางคะแนนหลังจบฤดูกาล - ลีกวัน >  ได้  | ตารางคะแนนหลังจบฤดูกาล - ลีกวัน >  เสีย  | ตารางคะแนนหลังจบฤดูกาล - ลีกวัน >  ต่าง  | ตารางคะแนนหลังจบฤดูกาล - ลีกวัน >  คะแนน  |
| --- | --- | --- | --- | --- | --- | --- | --- | --- | --- |
| 3 | ชาร์ลตันแอทเลติก | 46 | 26 | 10 | 10 | 73 | 40 | +33 | 88 |
| 4 | พอร์ตสมัท | 46 | 25 | 13 | 8 | 83 | 51 | +32 | 88 |
| 5 | ซันเดอร์แลนด์ | 46 | 22 | 19 | 5 | 80 | 47 | +33 | 85 |
| 6 | ดองคัสเตอร์โรเวอส์ | 46 | 20 | 13 | 13 | 76 | 58 | +16 | 73 |